13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 348 της 19/29 Μαΐου 1969 (ΦΕΚ Α΄ 101) Περί επεκτάσεως των διατάξεων του Ν.Δ. 9/1968 και επί των Νομαρχιακών Ταμείων Αττικής και Τρικάλων. Έχοντες υπ’ όψιν: 1)Τας διατάξεις της παρ. 1 του άρθρ. 3 του Ν.Δ. 9/1968 «περί ρυθμίσεως των μετά της Εθνικής Κτηματικής Τραπέζης της Ελλάδος και των Δήμων, Κοινοτήτων κλπ. συναφθέντων προπολεμικώς δανείων εις λίρας Αγγλίας». 2)Τας διατάξεις του άρθρ. 6 του Νόμ. 3155/1955 «περί κατασκευής και συντηρήσεως οδών» εν συνδυασμώ προς τας τοιαύτας των παρ. 1 και 2 του άρθρ. 7 του Ν.Δ. 3620/56 «περί τροποποιήσεως και συμπληρώσεως των διατάξεων περί διοικητικής αποκεντρώσεως». 3)την υπ’ αριθ. 314/1969 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Σελ. 230,08(γ) Τεύχος 369-Σελ. 38 Άρθρον μόνον.-Επεκτείνομεν τας διατάξεις του Ν.Δ. 9/1968 «περί ρυθμίσεως των μετά της Εθνικής Κτηματικής Τραπέζης της Ελλάδος και των Δήμων, Κοινοτήτων, κλπ. συναφθέντων προπολεμικώς δανείων εις λίρας Αγγλίας» και επί των Νομαρχιακών Ταμείων Αττικής και Τρικάλων δια τα συναφθέντα δάνεια υπό του τέως Ειδικού Ταμείου Επαρχιακής Οδοποιΐας Νομού Αττικοβοιωτίας και του τέως Ειδικού Ταμείου Μονίμων Οδοστρωμάτων Νομού Τρικάλων. Εις τον αυτόν επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος. Ομοία επέκτασις εγένετο και επί των Λιμενικών Ταμείων Καβάλας, Μαγνησίας και Βονίτσης δια του Β.Δ. 461 της 5/14 Ιουλ. 1969 (ΦΕΚ Α΄ 135). 